
Nr. 22/690


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 180/2005 pentru ratificarea Acordului de împrumut, în valoare de 60,0 milioane dolari SUA, dintre România, reprezentată de Ministerul Finanţelor Publice, şi Banca Internaţională pentru Reconstrucţie şi Dezvoltare pentru finanţarea proiectului „Economia bazată pe cunoaştere”, semnat la Bucureşti la 8 decembrie 2005, cu care comisia noastră a fost sesizată în fond cu adresa Biroului Permanent nr. PL.x. 663  din 19 decembrie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă
a Guvernului nr. 180/2005 pentru ratificarea Acordului de împrumut, 

în valoare de 60,0 milioane dolari SUA, dintre România, reprezentată

de Ministerul Finanţelor Publice, şi Banca Internaţională pentru

Reconstrucţie şi Dezvoltare pentru finanţarea proiectului „Economia bazată
 pe cunoaştere”, semnat la Bucureşti la 8 decembrie 2005


Cu adresa nr. P.L.x 663 din 19 decembrie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 180/2005 pentru ratificarea Acordului de împrumut, în valoare de 60,0 milioane dolari SUA, dintre România, reprezentată de Ministerul Finanţelor Publice, şi Banca Internaţională pentru Reconstrucţie şi Dezvoltare pentru finanţarea proiectului „Economia bazată pe cunoaştere”, semnat la Bucureşti la 8 decembrie 2005.

La întocmirea raportului s-au avut în vedere avizele Consiliului Legislativ, Comisiei pentru tehnologia informaţiei şi comunicaţiilor şi a Comisiei juridice, de disciplină şi imunităţi.

Prezentul proiect de Lege are ca obiect de reglementare  ratificarea Acordului de Împrumut dintre România şi Banca Internaţională pentru Reconstrucţie şi Dezvoltare, semnat la Bucureşti, la 8 decembrie 205, urmând a se face aplicarea art. 19 alin.(1) din Legea nr. 590/2003 privind tratatele.
Costul total al Proiectului este de 69,4 milioane dolari SUA din care contribuţia Guvernului este de 9,4 milioane dolari SUA.

Sumele necesare acoperirii contribuţiei Guvernului României la finanţarea proiectului, rambursarea împrumutului, plata comisionului iniţial aferent împrumutului, plata dobânzii şi a comisionului de angajament, precum şi a altor costuri aferente împrumutului vor fi asigurate de la bugetul de stat din sumele prevăzute anual cu această destinaţie în bugetul Ministerului Comunicaţiilor şi Tehnologiei Informaţiei.


Proiectul de Lege face parte din categoria legilor ordinare, potrivit art. 76 din Constituţia României, republicată.

La lucrările comisiei au participat 21 deputaţi, din totalul de 26 membri ai comisiei.


Raportul comisiei a fost adoptat cu majoritate de voturi. 


Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului .


In urma dezbaterii proiectului de Lege, în şedinţa din data de 17.01.2006 , comisia propune supunerea spre dezbaterea şi adoptarea Plenului Camerei Deputaţilor a proiectului de Lege privind aprobarea Ordonanţei de urgenţă a Guvernului nr. 180/2005 pentru ratificarea Acordului de împrumut, în valoare de 60,0 milioane dolari SUA, dintre România, reprezentată de Ministerul Finanţelor Publice, şi Banca Internaţională pentru Reconstrucţie şi Dezvoltare pentru finanţarea proiectului „Economia bazată pe cunoaştere”, semnat la Bucureşti la 8 decembrie 2005,  cu amendamentul prezentat în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


             Experti  parlamentari:

Onete Alexandru


Ene Giorgiana
ANEXĂ

I. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1
	Art.4 – (1) Contribuţia României la realizarea Proiectului, inclusiv impozitele şi taxele plătibile pe teritoriul României, se va asigura de la bugetul de stat prin bugetul Ministerului Comunicaţiilor şi Tehnologiei Informaţiei din sumele prevăzute anual cu această destinaţie.
	Art.4 – (1) Contribuţia României la realizarea Proiectului, inclusiv impozitele, taxele, contribuţiile angajatorului către bugetele asigurărilor sociale de stat, de sănătate, de şomaj şi pentru risc şi accidente precum şi taxa pe valoarea adăugată aferentă serviciilor de consultanţă externă se va asigura de la bugetul de stat  prin bugetul Ministerului Comunicaţiilor şi Tehnologiei Informaţiei .
Autori: domnii deputaţi V. Pambuccian, D. Nica, D. Nistoran, I. Ghişe, M. Ştirbu, R. Bobeanu, V. Mănăstireanu, D. Sârbu, V. Ungureanu.
	a) Motivarea admiterii:

Pentru detalierea utilizării fondurilor de la bugetul de stat.

b) Motivarea respingerii:

Textul iniţiatorului permite plata oricăror impozite şi taxe legate de realizarea proiectului, fără a avea caracter limitativ.
	Senatul

